《次瑛上人怀汪彦章韵》
宋代·洪刍

君虽四禅侣，自是一诗家。白足濯蛟井，清风振龙沙。

虚室无长物，多文富生涯。怀人有新作，粲粲菖蒲花。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。